《次韵彝古鼎题报德方丈壁》
明代·董纪

老僧谈道席生风，纳得须弥芥子中。云磬响时经藏转，天花落处篆烟濛。

上乘高妙无门入，正觉分明有路通。色本是空空是色，谁知非色也非空。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》